**María Isabel López Rodríguez** (født 4. januar 1995 i Ayamonte i Huelva i Spania) er en spansk sanger, skuespiller, programleder og modell. Hun ble kjent da hun vant Junior Eurovision Song Contest 2004 på Lillehammer med sangen «Antes muerta que sencilla» og har siden gitt ut en rekke singler og album.

Bakgrunn
--------

María Isabel ble født i småbyen Ayamonte i Huelva-provinsen i Andalucía i sydvestre Spania. Allerede som lite barn viste hun stor interesse for både dans og sang, og som 9-åring i 2004 deltok hun i *Eurojunior* – den spanske finalen foran Junior Eurovision Song Contest. Hun vant den spanske finalen med den flamenco-inspirerte popsangen «Antes muerta que sencilla» (norsk oversettelse: *heller død enn ordinær*). Gjennom seieren fikk hun representere Spania i Junior Eurovision Song Contest 2004 på Lillehammer i Norge, som hun også vant. 

Seieren i den europeiske finalen gjorde henne til en kjent person i Spania, og hun ga ut debutalbumet *¡No me toques las palmas que me conozco!* gjennom Universal Music Group og Vale Music samme år. I hjembyen Ayamonte ble María Isabel hedret med en egen lekeplass og skulptur av seg selv. I 2005, 2006, 2007 og 2009 fulgte hun på med nye album – henholdsvis *Número 2*, *Capricornio*, *Ángeles S.A.* og *Los Lunnis con María Isabel*. Albumet *Ángeles S.A* ble gitt ut i forbindelse med filmen med samme navn, og platen inneholdt filmmusikk sammen med artister som Anabel Alonso, Pablo Carbonell og Oscar Casas. 

Hun har hatt jevnlige opptredener på spansk fjernsyn siden Eurovision-seieren. I 2008 deltok hun i danseprogrammet *Al pie de la letra*, og hun ledet barne-tv-programmet *Los Lunnis* på TVE fra 2009 til 2011. I forbindelse med programmet ga hun også ut albumet *Los Lunnis con María Isabel*. Hun har også deltatt på flamenco-moteshowet Simof.

I 2015 vendte hun tilbake til rampelyset etter flere års pause, da hun ga ut singelen «La vida solo es una». Samme år ga hun ut sitt sjette studioalbum, med ti nye sanger produsert av David Santisteban. I februar 2016 deltok hun i den spanske finalen til Eurovision Song Contest 2016 med «La vida solo es una». Hun endte på tredjeplass i den spanske finalen. 

I tillegg til musikk og tv-jobbing har hun jobbet som modell for den spanske designeren Macarena Castro.

Diskografi
----------

### Studioalbum

* 2004 – *¡No me toques las palmas que me conozco!*
* 2005 – *Número 2*
* 2006 – *Capricornio*
* 2007 – *Ángeles S.A.*
* 2009 – *Los Lunnis con María Isabel*
* 2015 – *Yo decido*
* 2019 – *Que gozo hay en mi*

Referanser
----------

1. ↑   Internet Movie Database, IMDb-nummer nm1772193, besøkt 12. august 2015[Hentet fra Wikidata]
2. ↑  «María Isabel | Biography & History». *AllMusic* **(engelsk)**. Besøkt 20. oktober 2019.
3. ↑  «Maria Isabel». *Discogs* **(engelsk)**. Besøkt 20. oktober 2019.
4. ↑  «La contradictoria confesión de María Isabel sobre Eurovisión». *CADENA 100* **(spansk)**. 30. juli 2019. Besøkt 20. oktober 2019.
5. ↑  Editor (19. november 2018). «Así está ahora María Isabel, cantante de 'Antes muerta que sencilla'». *Cultura Urbana* **(spansk)**. Arkivert fra originalen 20. oktober 2019. Besøkt 20. oktober 2019.
6. ↑  «‎QUE GOZO HAY EN MI by MARIA ISABEL» **(engelsk)**. Besøkt 20. oktober 2019.

Eksterne lenker
---------------

* (en) María Isabel – kategori av bilder, video eller lyd på Commons Rediger på Wikidata
* (en) María Isabel López på Internet Movie Database Rediger på Wikidata

* (en) María Isabel López hos The Movie Database Rediger på Wikidata
* (en) María Isabel López på Apple Music Rediger på Wikidata

* (en) María Isabel López på Discogs Rediger på Wikidata

* (en) María Isabel López på MusicBrainz Rediger på Wikidata

* (en) María Isabel López på Spotify Rediger på Wikidata
* María Isabel López på Twitter Rediger på Wikidata

* María Isabel López på Facebook Rediger på Wikidata

* María Isabel López på Instagram Rediger på Wikidata

* María Isabel López på YouTube Rediger på Wikidata

  


| Utmerkelser og prestasjoner |
| --- |
|
| Forgjenger :**Kroatias flagg Kroatia Dino Jelusić med «Ti si moja prva ljubjav»**

 | **Vinner av Junior Eurovision Song Contest**2004 | Etterfølger :**Belarus’ flagg Belarus Ksenia Sitnik med «My vmeste»** |
|
| Forgjenger :**Sergio med «Desede El cielo»**

 | **Spania i Junior Eurovision Song Contest**2004 | Etterfølger :**Antonio José med «Te triago flores»** |

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |